Veletek megyek!
Ünnepre készül mind a két fiam.
Magyar ruhájuk szebb, mint új korán!
Minek kutassam, szívükben mi van?
Ott ég a hit mindkettő homlokán.

S így szólnak hozzám:
„A búzaszálból bújik az ígéret
És egyre nő a gyümölcs is a fán!
Virág lepi a Tisza-parti rétet...
Susog a nádas... Ünnep lesz apám!

Egy búzaszemből ezerannyi érik
A nyári hajnal titkos harmatán.
Elélünk majd a friss fehér kenyérig.
Ez lesz ám ünnep! Tarts velünk, apám!"

Örömre vedlik bennem a bánat,
Csodát susognak szent ígéretek...
Előkészítem szép magyar ruhámat
S apásan, büszkén ővelük megyek!

versek